Ribe Stifts Adresseaviser, 1833-05-07
Udenlandske Efterretninger. Tyrkiet. En Handelstafet har bragt den Efterretning fra Constantinopel, at et anseeligt Corps russiske Tropper, meest Jnfanteri og Artilleri, ankom d. 5te Apr. paa Transportskibe, og blev udskibet paa den asiatiske Kyst. Man ventede en anden betydelige Transport fra Odessa efter faa Dages Forløb, og naar den var ankommen, vilde de tilsøs didførte Hjælpetropper beløbe sig til 14 a 16,000 Md.; men den russiske Hær, som fra Fyrstendømmerne var paa Veien til den tyrkiske Hovedstad, anslog man til 30,000 Md. Den russiske Flaade havde nærmet sig den asiatiske Side, og der blev sagt, at den største Deel skulde afseile til Dardanellerne, for der at tage Station tilligemed en Afdeling af den tyrkiske Flaade. De russiske Troppers Ankomst satte vel Hovedstaden, i stor Bevægelse; men Roligheden blev dog ikke forstyrret, skjønt de tyrkiske Geistlige skulle formelig have protesteret imod Russernes Modtagelse og bedet Sultanen om atter at bortfjerne dem, da Koranen forbyder ethvert Forbund og enhver Forbindelse med de Vantroende. Man meente ellers, at det just ikke var denne Synd imod Koranen, der trykkede dem; men at den rette Bevæggrund til deres Protest var en hemmelig Forstaaelse med Jbrahim Pascha og Had imod Sultanen formedelst de af ham indførte Reformer. - J det franske Gesandtskabs Hotel herskede i den samme Anledning den største Bestyttelse, og Admital Roussin var i en piinlig Forlegenhed, saameget mere, som han svævede i fuldkommen Uvished om sit Hofs egentlige Hensigter. Fra Hr. Varrennes havde man endnu Jntet hørt; men Jbrahims Hær var, efter Forlydende, i fuld Bevægelse, og man ventede næsten at opleve det underlige Skuespil, ligefor Hovedstadens Øine at see en russisk Armee, for Portens Sikkerheds Skyld, i en alvorlig Kamp med en ægyptisk Hærskare. General Murawieff havde begivet sig til den russiske Leir, maaskee forat overtage Commandoen. De tyrkiske Tropper bleve flittig exercerede, og man formodede at de, naar det hele russiske Hjælpecorps var ankommet, skulde forene sig med dette, forat gaae offensivt frem. Sultanen smigrede sig endnu bestandig med Haabet om, at Alting vilde blive bilagt i Mindelighed; hans Agenter i Jbrahims Hær skulle have givet ham Haab derom. Virkelig skal en Stafet fra Wien have bragt den Efterretning til Hamburg, at Freden er sluttet; dog tør man ved næppe ganske fæste Lid dertil. Fra Paris skrives, at General Athalie vil blive sendt til Petersborg. Man siger at Anledningen dertil er en Skrivelse fra Keiseren af Rusland, hvorved Pariserhoffet er blevet ganske nedslaaet. Admiral Roussins "forvovne, Sprog skal nemlig have vakt Keiserens Uvillie i den Grad, at han har skrevet et egenhændigt Brev til Ludvig Philip af et meget alvorligt Jndhold. Pariserbladene ere i denne Anledning noget bidende; de mene, at det franske Cabinets Politik ladet formode, at man ved denne fortrolige Sendelse (Athalie er, som bekjendt Madame Adelalds Gemal) vil søge at gjenvinde det keisetlig russiske Hofs Bevaagenhed, enten ved at misbillige Admiral Roussins Forhold, eller ved at forestille, at hans Fremfærd ikke bør fremkalde hans keiserlige Majestæts allerhøieste Mishag, fordi der jo, som Omstændighederne tilfulde have be beviist, ikke agtes derpaa, og den kun var beregnet paa at give Kammeret og en Deel af Folket en Smule fyldestgjørelse.